OpenLLM-France/wikimedia huggingface dataset:
# Eudora (nereida)

Eudora (en grec antic Εὐδώρη) va ser, segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis.
En parlen Hesíode a la Teogonia. i Apol·lodor a la Bibliotheca. Segons Apol·lodor, és la nereida que proporciona els formosos regals de la mar.
Una oceànide, filla d'Oceà i de Tetis, també s'anomenava Eudora, diu Hesíode.

## Referències

* ↑ Hesíode. Teogonia, 244
* ↑ Apol·lodor. Βιβλιοθήκη, I, 2, 7
* ↑ Hesíode. Teogonia, 360
# Barneveld (Wisconsin)

Barneveld és una població dels Estats Units a l'estat de Wisconsin. Segons el cens del 2000 tenia 1.088 habitants.

## Demografia

Segons el cens del 2000, Barneveld tenia 1.088 habitants, 396 habitatges, i 298 famílies. La densitat de població era de 311,2 habitants per km².
Dels 396 habitatges en un 43,2% hi vivien nens de menys de 18 anys, en un 60,4% hi vivien parelles casades, en un 8,8% dones solteres, i en un 24,7% no eren unitats familiars. En el 24,7% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,16.
Per edats la població es repartia de la següent manera: un 30,7% tenia menys de 18 anys, un 6,4% entre 18 i 24, un 39,8% entre 25 i 44, un 14,4% de 45 a 60 i un 8,6% 65 anys o més.
L'edat mediana era de 32 anys. Per cada 100 dones de 18 o més anys hi havia 1000 homes.
La renda mediana per habitatge era de 56.000 $ i la renda mediana per família de 58.393 $. Els homes tenien una renda mediana de 34.107 $ mentre que les dones 25.480 $. La renda per capita de la població era de 22.009 $. Aproximadament el 4,7% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barneveld» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Barneveld». American Fact Finder. Oficina del Cens dels Estats Units, 12-01-2010.
# Barnett

Barnett és una població dels Estats Units a l'estat de Missouri. Segons el cens del 2000 tenia 207 habitants.

## Demografia

Segons el cens del 2000, Barnett tenia 207 habitants, 78 habitatges, i 52 famílies. La densitat de població era de 296 habitants per km².
Dels 78 habitatges en un 37,2% hi vivien nens de menys de 18 anys, en un 46,2% hi vivien parelles casades, en un 10,3% dones solteres, i en un 33,3% no eren unitats familiars. En el 29,5% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,5% tenia menys de 18 anys, un 9,7% entre 18 i 24, un 26,1% entre 25 i 44, un 22,7% de 45 a 60 i un 13% 65 anys o més.
L'edat mediana era de 32 anys. Per cada 100 dones de 18 o més anys hi havia 89,7 homes.
La renda mediana per habitatge era de 26.023 $ i la renda mediana per família de 28.750 $. Els homes tenien una renda mediana de 21.250 $ mentre que les dones 23.214 $. La renda per capita de la població era d'11.499 $. Entorn del 7,7% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barnett». American Fact Finder. Oficina del Cens dels Estats Units, 12-01-2010.
* ↑ «Geographic Comparison Table- Barnett». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Barrett (Texas)

Barrett és una concentració de població designada pel cens dels Estats Units a l'estat de Texas. Segons el cens del 2000 tenia 2.872 habitants.

## Demografia

Segons el cens del 2000, Barrett tenia 2.872 habitants, 946 habitatges, i 741 famílies. La densitat de població era de 170,9 habitants per km².
Dels 946 habitatges en un 35,1% hi vivien nens de menys de 18 anys, en un 47,1% hi vivien parelles casades, en un 25,5% dones solteres, i en un 21,6% no eren unitats familiars. En el 18,7% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,03 i el nombre mitjà de persones que vivien en cada família era de 3,46.
Per edats la població es repartia de la següent manera: un 29,8% tenia menys de 18 anys, un 8,7% entre 18 i 24, un 27,6% entre 25 i 44, un 23% de 45 a 60 i un 10,9% 65 anys o més.
L'edat mediana era de 34 anys. Per cada 100 dones de 18 o més anys hi havia 88,6 homes.
La renda mediana per habitatge era de 31.343 $ i la renda mediana per família de 35.074 $. Els homes tenien una renda mediana de 32.250 $ mentre que les dones 20.781 $. La renda per capita de la població era de 12.333 $. Aproximadament el 23,1% de les famílies i el 23,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barrett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Barrett». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Baix chinook

El baix chinook tʃɪˈnʊk, també chinook o Chinook propi, és una llengua de la costa del nord-oest del Pacífic dels Estats Units greument amenaçada.

## Dialectes

* Clatsop (Tlatsop) era parlat al nord-oest d'Oregon a les boques del riu Columbia i les Clatsop Plains (†).
* Shoalwater (també conegut com a chinook propi), ara extingida (†). Shoalwater era parlat al sud-oest de Washington al voltant del sud de la badia Willapa, a les reserves Tribus Confederades de Warm Springs i Yakama.

## Referències

* ↑ Ethnologue
* ↑ Laurie Bauer, 2007, The Linguistics Student’s Handbook, Edinburgh
# Baix a Mar (Torredembarra)

Baix a Mar és el barri marítim de Torredembarra (Tarragonès). Aquest ha estat tradicionalment un barri pescador, que es troba a tocar de la platja i a una distància aproximada d'un quilòmetre i mig del nucli principal de la vila, anomenat "Dalt la Torre". En aquesta zona es troba l'església de Sant Joan Baptista.
El barri s'estén des del club marítim fins a la plaça Narcís Monturiol. Disposa d'una zona esportiva de tenis platja i una biblioplatja. Al final d'aquesta platja trobem el centre d'activitats mediambientals Cal Bofill (un xalet construït a principis del s. XX per una de les primeres famílies estiuejants a Torredembarra).
Dintre al mar, a la platja de Baix a Mar, es troben les "Antines", un magnífic paisatge submarí que està format per tres barres de roques (l'Antina, la Barra de Tres i el Brut), que a diferents distàncies, s'alcen paral·leles a la línia de costa en direcció nord-oest i on es pot practicar diverses activitats d'oci i esports. També hi ha un bloc situat dins l'aigua que el feien servir els pescadors per treure les barques, després s'hi va construir l'escultura de l'Alfa i Omega. Aquesta mateixa escultura va ser retirada el juny del 2018 a causa del seu mal estat.

## Referències

* ↑ «Playa Baix a Mar - Torredembarra». [Consulta: 18 febrer 2019].
* ↑ «Torredembarra se despide de la escultura marítima Alfa i Omega», 15-06-2018. [Consulta: 17 agost 2019].
# Belit

Belit o Bêlit és una forma del terme accadi beltu o beltum (que significa «dama», «senyora») i és emprat en els noms femenins compostos; també apareix com a títol de la deessa com bêlit-ili "dama dels déus", un dels títols de la deessa accàdia Ninhursag. La paraula bêlit apareix en la seva forma grega com Beltis (Βελτις), considerada l'esposa del déu Bel.
A part d'esposa de Bel, Belit era considerada la deessa del destí, era adorada especialment a Nippur i Shuruppak i era la mare de Sin, el déu lluna. En els documents assiris Belit és a vegades identificada con Ishtar de Nínive i en altres llocs apareix com esposa dels déus d'Ashur, el déu nacional d'Assíria o Enlil, el déu del clima.

## Vegeu també

* Belet-Seri
* Belit Ilani
* NIN (cuneïforme)
# Bernard Genghini

Bernard Genghini (Soultz-Haut-Rhin, Alt Rin, 18 de gener de 1958) és un ex jugador de futbol francès.

## Referències

* ↑ Krasnoff, Lindsay Sarah. The Making of Les Bleus: Sport in France, 1958-2010. Lexington Books, 2012. ISBN 9780739175095.
* ↑ French Football Federation Profile Arxivat 2016-03-04 a Wayback Machine. (francès)
# Bellavista Vella

Bellavista Vella és una masia del terme municipal de Sant Martí de Centelles, a la comarca catalana d'Osona, en terres de l'antic poble de Sant Miquel Sesperxes. Està situada a l'extrem sud-est del terme municipal, al capdamunt dels Cingles de Bertí a ponent de la Trona. És a prop i al sud-oest de la masia de Can Rajadell.
És un petit mas documentat ja al fogatge de l'any 1553, de planta rectangular i orientació est-oest. S'organitza al voltant d'un petit pati murat on hi ha diverses dependències annexades al seu voltant, d'origen força posterior. L'edificació principal és de planta baixa més pis i té dos accessos a la cara oest. La paret és de carreus de mida mitjana, treballats i lligats amb argamassa. Els angles cantoners i les obertures de portes i finestres es troben emmarcats amb carreus més petits. La planta baixa està formada per una cuina i un revedor mentre que al primer pis hi ha les dependències privades. Els estables estaven disposats a les construccions annexes al voltant del pati.
Tot i que no es té documentació de la masia més enllà del segle xvi es creu que el mas és construí durant l'edat mitjana tot i que no s'han trobat evidències arquitectòniques. Les construccions actuals daten del segle xviii.

## Referències

* 1 2 «Can Bellavista Vella». Diputació de Barcelona. [Consulta: 12 setembre 2020].
* ↑ «Nomenclàtor oficial de toponímia major de Catalunya: Sant Martí de Centelles». ICC. Arxivat de l'original el 21 d’octubre 2020. [Consulta: 12 setembre 2020].

## Enllaços externs

* Bellavista Vella en el seu entorn, a l'Institut Cartogràfic de Catalunya
# Bellbrook

Bellbrook és una ciutat dels Estats Units a l'estat d'Ohio. Segons el cens del 2000 tenia 7.009 habitants.

## Demografia

Segons el cens del 2000, Bellbrook tenia 7.009 habitants, 2.222 habitatges, i 2.022 famílies. La densitat de població era de 867,4 habitants/km².
Dels 2.222 habitatges en un 39,8% hi vivien nens de menys de 18 anys, en un 68% hi vivien parelles casades, en un 7% dones solteres, i en un 22,1% no eren unitats familiars. En el 18,8% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,11.
Per edats la població es repartia de la següent manera: un 28% tenia menys de 18 anys, un 6,6% entre 18 i 24, un 31,4% entre 25 i 44, un 24,7% de 45 a 60 i un 9,2% 65 anys o més.
L'edat mediana era de 37 anys. Per cada 100 dones de 18 o més anys hi havia 95,9 homes.
La renda mediana per habitatge era de 62.794 $ i la renda mediana per família de 69.770 $. Els homes tenien una renda mediana de 51.311 $ mentre que les dones 35.184 $. La renda per capita de la població era de 26.183 $. Aproximadament l'1,7% de les famílies i el 2,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellbrook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bellbrook». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Berliner Fußball-Club Viktoria 1889

El Berliner Fußball-Club Viktoria 1889 fou un club de futbol alemany de la ciutat de Berlín, districte de Tempelhof.

## Història

El 6 de juny de 1889 es fundà el Berlin Thorball and Football Club Viktoria (BTuFC Viktoria 89). Fou membre fundador de la DBF l'any 1900. A més del futbol, practicava el rugbi i el criquet. Ràpidament assolí èxits, com el campionat de la ciutat durant cinc temporades consecutives, de 1893 a 1897. A més, guanyà el campionat alemany el 1908 i el 1911. A partir de la dècada dels vint disputà la Oberliga Berlin-Brandenburg i durant el Tercer Reich, des de 1933, la Gauliga Berlin-Brandenburg. Aleshores ja actuava amb el nom de Berliner FC Viktoria 89. Guanyà el títol de divisió el mateix 1933 i arribà a semifinals del campionat alemany. Durant la Guerra Mundial jugà amb el nom combinat KSG Lufthansa/Viktoria 89 Berlin. Acabada la Guerra, el club fou dissolt per les autoritats aliades.
Renasqué el 1945 amb el nom SG Tempelhof , reclamant l'antic nom BFC Viktoria 89 Berlin el 12 de juliol de 1947. Fins inicis de la dècada de 1960 disputà la Oberliga Berlin, que guanyà el 1955 i 1956. Quan es formà la Bundesliga el 1963, l'equip de la capital escollit per representar la ciutat fou el Hertha BSC Berlin. Des d'aleshores el club ha jugat a les categories inferiors del futbol alemany.

## Criquet

El Viktoria té una llarga tradició en el món del criquet. Disputa la Cricket Bundesliga, en categoria masculina i femenina. La paraula Thorball o Torball, inclosa en el nom original del club, es feia servir en el tombant de segles XIX a XX per designar aquest esport. El club ha guanyat diversos campionats alemanys en aquest esport.

## Palmarès
### Futbol

* Lliga alemanya de futbol (3):
** 1893-94 (no oficial), 1907-08, 1910-11
* Campionat de Brandenburg (16):
** 1893, 1894, 1895, 1896, 1897, 1902, 1907, 1908, 1909, 1911, 1913, 1916, 1919, 1934, 1955, 1956
* Berliner Landespokal (6):
** 1907, 1908, 1909, 1926, 1927, 1953

### Criquet

* Lliga alemanya masculina (21):
** 1896, 1897, 1898, 1899, 1909, 1914, 1915, 1916, 1918, 1921, 1922, 1923, 1925, 1952, 1953, 1954, 1955, 1956, 1957, 1958, 1959
* Lliga alemanya femenina (1):
** 2006

## Referències

* ↑ Campionat organitzat per la Deutscher Fussball- und Cricket-Bund. L'actual Federació es fundà el 1900.
* ↑ Reuters. «Viktoria Berlin win 1894 final, 113 years late», 2007. Arxivat de l'original el 25 de maig 2011. [Consulta: 28 juliol 2007].

## Enllaços externs

* Lloc web oficial del club
# Barraca de pedra en sec amb aljub

La Barraca de pedra en sec amb aljub és una obra de Freginals (Montsià) inclosa a l'Inventari del Patrimoni Arquitectònic de Catalunya.

## Descripció

Barraca de pedra en sec, aïllada, de planta circular construïda amb el sistema tradicional de la falsa volta.
Entre les variants que presenta hi ha que el mur i la volta estan arrebossats amb morter de calç per la part exterior. A més, el mur presenta un reforç fins a mitjan alçada, a la part posterior on es veu l'inici d'un terraplè. Al costat, excavant en la roca, s'hi troba un terrat que recull l'aigua de pluja i la condueix a la cisterna situada a l'interior. La barraca disposava de porta de fusta per restar tancada.

## Referències

* 1 2 3 4 «Barraca de pedra en sec amb aljub». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 març 2019].
# Birkenstock

Birkenstock és una empresa alemanya especialitzada en la fabricació de sandàlies de cuir i altra mena de calcer. Té la seu principal al Districte de Neuwied al nord de Renània-Palatinat. Les seves sandàlies destaquen per la forma contornejada que s'adapta a la forma del peu.
La marca Birkenstock remunta les seves arrels a l'alemany Johann Adam Birkenstock, registrat el 1774 com un sabater en els arxius de l'església local. El 1897 el net de Johann Konrad Birkenstock, va desenvolupar la primera plantilla contornejada per a ús dels sabaters en la producció de calçat personalitzat. El 1902 Konrad va desenvolupar el primer suport flexible per a la seva inserció en les sabates fetes a fàbrica. El 1964 Karl Birkenstock va fer servir aquesta plantilla en la producció de sabates, dissenyant d'aquest manera el prototip original de la sandàlia Birkenstock. Des de 1967 aquestes sabates s'han exportat arreu del món.
El 2013 Heidi Klum dissenya calçat per Birkenstock, i també ho han fet Stella McCartney, Giambattista Valli o Phoebe Philo.

## Referències

* ↑ "Imprint." Birkenstock
* ↑ Cult. Iconos de una generación (paper) (en castellà). Madrid: Edimat libros, 2008. ISBN 978-84-9794-079- 5 [Consulta: 28 octubre 2014].
* 1 2 Sterlacci, Francesca; Arbuckle, Joanne. The A to Z of the Fashion Industry (en anglès). Rowman & Littlefield, 2009, p. 22. ISBN 0810868830.
* ↑ «We Told You So: Birkenstocks Are Back as the Shoes of Summer 2013» (en anglès). Glamour, 01-07-2013. [Consulta: 2 gener 2015].
* ↑ Lynch, Annette; Strauss, Mitchell D. Ethnic Dress in the United States (en anglès). Rowman & Littlefield, 2014, p. 33. ISBN 0759121508.
# Bill McGill

Bill McGill (San Angelo, Texas, 16 de setembre de 1939 - 11 de juliol de 2014) va ser un jugador de bàsquet nord-americà que va jugar durant 3 temporades a l'NBA i altres dues a l'ABA. Fou el número u del draft de l'NBA del 1962. Amb 2,03 metres d'alçada, jugava en la posició d'ala-pivot.

## Trajectòria esportiva
### Universitat

Va jugar durant 4 temporades amb els Utes de la Universitat de Utah, en les quals va fer una mitjana de 27 punts i 12,7 rebots per partit.

### Professional

Va ser triat en la primera posició del Draft de l'NBA del 1962 pels Chicago Zephyrs, on amb prou feines va comptar amb oportunitats en la seva primera temporada. L'equip es va desplaçar a Baltimore, passant a denominar-se Baltimore Bullets, on només va jugar 6 partits, acabant la temporada als New York Knicks. La temporada 1964-65 juga un grapat de partits amb els Seattle Supersonics i Los Angeles Lakers, on en cap dels dos equips compten amb ell.
Després d'una aturada de 3 anys prova sort a l'ABA, fitxant pels Denver Rockets el 1968, fent una acceptable temporada. No obstant això, a l'any següent, el seu últim com a professional, es va repartir entre tres equips diferents. En el total de la seva carrera va fer una mitjana de 10,5 punts i 4,4 rebots per partit. En 6 anys com a professional va jugar en 9 equips diferents.

## Referències

* ↑ Utah basketball: Utes pioneer Bill McGill dies at 74 (anglès)
* ↑ thedraftreview Ficha de McGill en TDR, consultat el gener de 2008

## Enllaços externs

* Estadístiques de McGill Arxivat 2012-06-07 a Wayback Machine.
# Malik Bendjelloul

Malik Bendjelloul (Ystad, Escània, 14 de setembre de 1977 − Estocolm, 13 de maig de 2014) va ser un director suec. En la seva filmografia destaca el documental, guanyador d'un Oscar al millor documental, Searching for Sugar Man.

## Biografia

Nascut d'un pare algerià i d'una mare sueca, Malik Bendjelloul va ser un nen-actor en la dècada del 1990.
El 2012, va realitzar el documental Sugar Man pel qual va obtenir l'Oscar al millor documental l'any 2013.

## Filmografia

Sobretot ha dirigit documentals sobre músics, en la seva filmografia hi ha una pel·lícula sobre el grup avantguardista electrònic Kraftwerk així com una sèrie documental sobre la història del heavy metal. Malik Bendjelloul ha col·laborat també amb artistes d'anomenada, com Madonna, Elton John o Sting.

### Sugar Man

El 2006, Malik Bendjelloul abandona la seva feina a la televisió sueca per anar a Àfrica investigant una història per poder fer una pel·lícula. A Ciutat del Cap, troba el venedor de discos Stephen “Sugar” Segerman que li conta la història de l'artista Sixto Diaz Rodríguez, cantant estatunidenc oblidat de la dècada del 1970, que ignorava el seu èxit a Sud-àfrica.
Inicialment aquesta pel·lícula havia de ser un documental de 30 minuts per la televisió. Però sentint les cançons de Sixto Rodriguez, Malik Bendjelloul decideix de fer-ne una pel·lícula.
La pel·lícula la va acabar Malik Bendjelloul en condicions materials molt difícils. El director es va posar a pintar per fer les animacions tot i que no havia pintat mai. Ha compost la banda original de la pel·lícula. A continuació finalment ha muntat sol la seva pel·lícula utilitzant el programari Final Cut.
És finalment recompensat per l'èxit de la pel·lícula que assoleix nombrosos premis en els festivals internacionals:
- premi especial del jurat i premi del públic al Festival de Sundance 2012 (edició n°28)
- millor documental del British Academy Film Awards 2013 (edició n°66)
- millor guió de documental del Writers Guild of America Awards 2013 (edició n°65)
- millor pel·lícula documental del Producers Guild of America Awards 2013 (edició n°24)
- Oscar a la millor pel·lícula documental 2013 (edició n°85)

### Actor

* 1990 : Ebba och Didrik

### Director

* 2012 : Sugar Man.

## Referències

* ↑ Bax, Mats. «Här är alla 14 svenska Oscarsvinnarna genom historien – hur många känner du till?» (en suec). Cafe.se, 29-02-2016. [Consulta: 14 juny 2023].
* ↑ http://www.commeaucinema.com/personne/malik-bendjelloul,240246
# Mattoon (Illinois)

Mattoon és una població dels Estats Units a l'estat d'Illinois. Segons el cens del 2000 tenia 18.291 habitants.

## Demografia

Segons el cens del 2000, Mattoon tenia 18.291 habitants, 8.105 habitatges, i 4.676 famílies. La densitat de població era de 758,6 habitants/km².
Dels 8.105 habitatges en un 26,7% hi vivien nens de menys de 18 anys, en un 43,6% hi vivien parelles casades, en un 10,5% dones solteres, i en un 42,3% no eren unitats familiars. En el 35,6% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,3% tenia menys de 18 anys, un 11,3% entre 18 i 24, un 27,5% entre 25 i 44, un 20,9% de 45 a 60 i un 18,1% 65 anys o més.
L'edat mediana era de 38 anys. Per cada 100 dones de 18 o més anys hi havia 85,8 homes.
La renda mediana per habitatge era de 31.800 $ i la renda mediana per família de 43.780 $. Els homes tenien una renda mediana de 32.339 $ mentre que les dones 21.949 $. La renda per capita de la població era de 18.186 $. Aproximadament el 7,6% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mattoon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Mattoon». American Fact Finder. Oficina del Cens dels Estats Units, 12-01-2010.